Η Τεχνολογία μας για Ίση Προσβασιμότητα: Αισθητηριακές Αναπηρίες
Με λένε Έρικ και έχω μια οπτική αναπηρία που λέγεται Stargardt.
Είναι εκφύλιση της ωχράς κηλίδας που επηρεάζει την κεντρική όρασή μου.
Με δυσκολεύει πολύ στο διάβασμα, στα μικρά γράμματα και στις λεπτομέρειες.
Έτσι χρησιμοποιώ περισσότερο την περιφερειακή μου όραση.
[υπολογιστής] Ενεργοποίηση μεγέθυνσης κειμένου.
Το κύριο κομμάτι της βοηθητικής τεχνολογίας που χρησιμοποιώ
στον υπολογιστή είναι το ZoomText
που είναι ένας μεγεθυντικός φακός οθόνης που μου επιτρέπει να κάνω
τα πάντα στην οθόνη του υπολογιστή όσο μεγάλα ή μικρά τα χρειάζομαι
ανάλογα με το τι διαβάζω.
Υπάρχει κι ενσωματωμένος αναγνώστης οθόνης στο ZoomText
που μπορώ να χρησιμοποιήσω για να διαβάσω έγγραφα
επειδή τα μάτια μου κουράζονται πολύ εύκολα.
Χρησιμοποιώ μια οθόνη τηλεόρασης που έχω στο γραφείο μου.
Μου επιτρέπει να βλέπω τον πίνακα
και τι προβάλλεται στον πίνακα από τον δάσκαλο.
Γεια, είμαι ο Μάικ.
Η δική μου ειδική ανάγκη είναι ότι έχω πρόβλημα όρασης.
Μπορώ να δω πράγματα κοντά, αλλά πιο μακριά βλέπω θολά.
Χρησιμοποιώ πολλές διαφορετικές τεχνολογίες
στην καθημερινότητά μου.
Το κινητό μου δουλεύει εξαιρετικά για όσα το χρειάζομαι.
Διαθέτει ένα σωρό διαφορετικές εφαρμογές
που με βοηθούν στην καθημερινή μου ζωή.
Έχω το Voice Dream Reader
που είναι μια εφαρμογή
με την οποία μπορείς να αλλάξεις διάφορα είδη μέσων
και θα επιτρέψει να διαβαστούν φωναχτά σε εμένα.
[iPad] "Αμφιθέατρο, Τρίτη 19 Ιουλίου 2016, 5 μ.μ."
[Μάικ] Και αυτό λέει η πινακίδα.
Η σάρωση είναι πολύ σημαντική για κάποιον με οπτική αναπηρία
επειδή γενικά υπάρχουν πολλά υλικά στον κόσμο
που δεν είναι φιλικά στα άτομα με προβλήματα όρασης
ούτε στους τυφλούς.
Γεια. Με λένε Τζέσι
και είμαι φοιτήτρια στο τέταρτο έτος στο Πανεπιστήμιο της Ουάσιγκτον
με εξειδίκευση στην Πληροφορική
και δευτερεύον αντικείμενο σπουδών τη Διαφορετικότητα.
Και αυτοπροσδιορίζομαι ως κωφός.
Επομένως ως υποστηρικτική τεχνολογία χρησιμοποιώ ένα κοχλιακό εμφύτευμα
που είναι η δική μου προσωπική συσκευή που χρειάζομαι για να ακούω.
Συχνά χρησιμοποιώ ένα σύστημα FM που δίνω στον καθηγητή μου
για να τον ακούω απευθείας μέσω του κοχλιακού εμφυτεύματος.
Είναι σαν μικρόφωνο.
Μια άλλη διευκόλυνση που χρησιμοποιώ σχεδόν καθημερινά
ονομάζεται CART, C-A-R-T,
που σημαίνει πρόσβαση στην επικοινωνία σε πραγματικό χρόνο.
Είναι, λοιπόν, μια συσκευή υποτίτλων που υποτιτλίζει σε πραγματικό χρόνο
ώστε να μπορώ να διαβάσω το απομαγνητοφωνημένο κείμενο στην οθόνη
ενώ ο καθηγητής μιλά σε πραγματικό χρόνο.
Το όνομά μου είναι Τακάσι
και πάσχω από μια νόσο που ονομάζεται Ρετινόσχιση
κι επηρεάζει τον αμφιβληστροειδή χιτώνα.
Κυρίως χρησιμοποιώ την κάμερα του τηλεφώνου μου
για να βγάλω φωτογραφίες του πίνακα ή των καθηκόντων και ούτω καθεξής
και μετά να τις μεγεθύνω όσο περισσότερο μπορώ.
Δε χρησιμοποιώ πολύ αναγνώστες οθόνης αλλά μου αρέσουν
και έχω το ZoomText στο λάπτοπ μου.
Τα έξυπνα κινητά τηλέφωνα είναι εκπληκτικό εργαλείο.
Είμαι τόσο χαρούμενος που γεννήθηκα σε μια εποχή με έξυπνα τηλέφωνα
γιατί δεν μπορώ να φανταστώ να πηγαίνω σχολείο
ή απλώς να ζω τη ζωή μου χωρίς ένα έξυπνο τηλέφωνο.
[Γκρέις] Είμαι εντελώς κωφή.
Μεγάλωσα έχοντας δύο βοηθήματα ακοής και πέρσι που ήμουν 17
έβαλα κοχλιακό εμφύτευμα στη δεξιά μου πλευρά
γιατί δεν μπορούσα να ακούσω τίποτα από το δεξί μου αυτί.
Στο σχολείο χρησιμοποιούσα έναν διερμηνέα της νοηματικής γλώσσας
κι είχα ένα άτομο που μου κρατούσε σημειώσεις για κάθε μου μάθημα
οποτεδήποτε το ζητούσα.
Κι αν στο μάθημα υπήρχε προβολή βίντεο ή ταινίας
συνήθως είχε υπότιτλους, ή αν δεν τους διέθετε,
ο δάσκαλος μου παρείχε το απομαγνητοφωνημένο κείμενο.
Υπάρχουν πολλές ομαδικές εργασίες στα μαθήματα μηχανολογίας
κι εγώ απλώς χρησιμοποιώ έναν διερμηνέα της Αμερικανικής Νοηματικής Γλώσσας.
Μιλάω στους άλλους μαθητές
και σιγουρεύομαι ότι γνωρίζουν πως είμαι κωφή.
Απλώς τους λέω να μιλάνε λίγο πιο αργά
ή πιο δυνατά και αυτοί είναι συνήθως πολύ ελαστικοί μαζί μου.
Το όνομά μου είναι Βίνσεντ
και κάνω το διδακτορικό μου στο Ινστιτούτο Τεχνολογίας της Τζόρτζια
πάνω στην ανθρωποκεντρική πληροφορική.
Όπως συμβαίνει με τους ανθρώπους όλων των τύπων ειδικών αναγκών,
άτομα με την ίδια ειδική ανάγκη πληροφορούνται διαφορετικά.
Για παράδειγμα, είμαι τελείως τυφλός και χρησιμοποιώ κυρίως τους υπολογιστές μου
και βάζω πληθυντικό γιατί έχω πέντε-έξι διαφορετικούς
με διαφορετικά λειτουργικά συστήματα.
Τους χρησιμοποιώ όλους λοιπόν με διαφορετικό τρόπο.
Έχω πρόσβαση σε πολλά χάρη στην ποικιλία των αναγνωστών οθόνης
με υλισμικό και λογισμικό σύστημα σύνθεσης ομιλίας.
Φοράω κάτι που κανείς δεν πρόσεξε ως τώρα.
Φοράω κάτι που είναι τυποποιημένη τεχνολογία.
Ήταν κάποτε στρατιωτική τεχνολογία και μετά έγινε εξαιρετικά ακριβή.
Πρόκειται για οστεόφωνο σχεδιασμένο για δρομείς.
Το φοράω σχεδόν συνέχεια.
Είναι τυποποιημένη τεχνολογία που ο καθένας μπορεί να χρησιμοποιήσει τώρα
και το ρολόι μου είναι συνδεδεμένο με αυτό
οπότε όταν έρχονται ειδοποιήσεις τις ακούω στο κεφάλι μου.
Ακόμα και με κόσμο γύρω μου
εγώ μόνο ακούω την ειδοποίηση ή το οτιδήποτε άλλο,
γραπτά μηνύματα, νέες ενημερώσεις.
Τώρα πια δε χρειάζεται καν να πάρω το τηλέφωνό μου.
Τελευταίες Σκέψεις
Λέγομαι Σέριλ Βέργκσταλερ
και διευθύνω τις Υπηρεσίες Προσβάσιμης Τεχνολογίας
στο Πανεπιστήμιο της Ουάσινγκτον στο Σιάτλ.
Όπως μπορείτε να δείτε, είναι πολύ σημαντικό
οι άνθρωποι με αναπηρίες να έχουν πρόσβαση στην τεχνολογία που χρειάζονται
συμπεριλαμβανομένης και της βοηθητικής τεχνολογίας
ώστε να μπορούν να πετύχουν στην εκπαίδευση, στην καριέρα
και σε όλες τις δραστηριότητες που επιθυμούν να ακολουθήσουν.
Είναι επίσης σημαντικό οι προγραμματιστές των τεχνολογιών πληροφοριών,
συμπεριλαμβανομένων και των δημιουργών ιστοσελίδων, έγγραφων, λογισμικών,
να τα κάνουν προσβάσιμα σε ανθρώπους που χρησιμοποιούν υποστηρικτική τεχνολογία
αλλά και σε όλους τους άλλους.
Περισσότερες πληροφορίες: uw.edu/accessibility